संत कबीरदास के बारे ई आम राय बा कि ऊ उत्तर भारत में निरगुन भक्ति धारा के पहिल संतकवि हवें।
बाकिर हमरा समझ से कबीरदास खाली निरगुनिए भक्ति धारा के संत नइखन। ऊ सुगुन भक्ति धारा के भक्तो बाड़न। बाकिर ओह तरह से ना जइसे सगुन भक्ति धारा के संतकवि तुलसीदास बाड़न। तबो जे अपना नाम के पाछे दास लगवले बा ओकर केहू ना केहू नाथ, साईं भा अराध्य होई। ऊ ओकर दास्य भाव से भक्ति जरूर करत होई। कबीरो दास करत रहलें। बाकिर ऊ हरसट्ठे सगुन साकार अवतार के रूपक कथानक नइखन गढ़ले। बाकिर बार-बार ओह अवतार के फूल-फल से पूजा करत समर्पित भाव से उनका जोति में विलीन होखे के बात करत बाड़न-
'ऐसी आरती त्रिभुवन तारे,
तेज पुंज तहाँ प्रान उतारे।
पाती पंच पुहुप करी पूजा,
देव निरंजन अउर न दूजा।
तन मन सीस समरपन कीन्हाँ,
प्रगट जोति तहाँ आतम लीनाँ।।'
केहू सगुन के उपेक्षा भा नजरअंदाज कर सकऽता, पूरा तरह से नकार नइखे सकत। इहाँ अवतार के बिरोधी अवतारी बन के पूजाए लागेलें। मूर्ति बिरोधी के मूर्ति संसार में सबसे जादे भेंटालें। जेकरा पूर्व जनम में बिस्वास ना होखे उहे अपना बीस जनम के कथा सुनावे लागेलें। ओइसहीं ई निरगुन आ सगुन के मामला बा। जइसे निर्गुट के एगो गुट बन जाला ओइसहीं निरगुनो का भीतर सगुन आकार लिहले रहेला। बिना सगुन के केहू निरगुन के कहिए ना सके। हं, निरगुन के अलम-आधार ह सगुन त सगुन आकारो लेवेला निरगुने से। बिना सगुन-साकार देह के निरगुन आत्मा कहाँ रही आ का करी? ई देह निरगुन आत्मा के सगुन आवरने नू ह। एह निरगुन आत्मा से हीन सगुन साकार देह के कवन मोल? खुद कबीर सगुन साकार देहधारी होइए के नू निरगुन निराकार पर बोलत रहलें। कबीर के अनुभूति निरगुन बा। बाकिर अभिव्यक्ति त सगुने नू बा। ऊ बार-बार राम के चर्चा करत बाड़न। केहू कह सकेला कि उनकर राम निरगुन निराकार बाड़न। ठीक बा त निरगुन राम राजा राम कइसे? उनका आत्मा रूपी दुलहिन के भतार कइसे? बारात कइसे? भाँवर घुमाई कइसे? इहाँ रूप खड़ा हो जाता आ निरगुन निराकार के भाव तिरोहित हो जाता-
' दुलहिन गावहु मंगलचार,
मोर घर आए राजा राम भतार।'
कबीर सगुन साकार भगवान खातिर दीनदयाल, कृपालु, दामोदर, भक्तवत्सल, भयहारी मतलब सरनागत के भय हरेवाला, बैकुंठवासी, समुन्दर का पानी में अपना प्रभाव से पत्थर तैरावे वाला, अधम भिलनी सबरी, कुजाति अजामिल, गनिका के तारे वाला, दुर्बासा का कोप से अपना भक्त अम्बरीस के बचावे वाला, हरनाकुस से भक्त पहलाद के बचावे वाला आदि के बार बार गोहरा रहल बाड़न -
'दीनदयाल कृपालु दमोदर, भगतबछल भयहारी।
सरनाई आयो क्यूँ गहिये, ई कौन बात तिहारी।'
*****
'चलु रे बैकुंठ तुमहि लै तारउं,
हियहि त प्रेम ताजनैं मारउं।'
*****
है हरि भजन को परवांन
नीच पावें ऊंच पदवी, बाजे निसान।।
भजन के परताप अइसो, तिरे जल पासान।
अधम भील अजामिल गनिका, चढ़े जात बिमान।।
*****
राजा अम्बरीस के कारन चक्र सुदरसन धारे।
खंभा ते परगटयो गिलारि,
हिरनांकस मारयो नख बिदारी।
परम पुरुख देवाधिदेव, भगति हेत नरसिंह भेव।
कहे कबीर कोई लहे न पार,
पहलाद उधारे अनिक बार।।
कबीरदास एही खुलल आँख से तीनो लोक के एक स्वामी भगवान का सुन्दर रूप निहार के हँसत आ आनंदित होत बाड़न जे सभका के नचावेला-
' खुले नयन में हँस हँस देखू, सुन्दर रूप निहारूं।'
*****
'तीन लोक पूरा पेखनाँ, नाच नचावे एक जना।
कहे कबीर संसा करि दूरी,त्रिभुवन नाथ रहा भरपूरि'
एकरे के ' राम चरित मानस ' में तुलसीदास लिखलें - ' सबहिं नचावत राम गोसाईं, नाचत नर मर्कट की नाईं।'
कबीर के ध्यान बार-बार भगवान का अवतार रूप का कृपा-दया पर जाता। जब सिकन्दर लोदी उनका के हाथी के आगे फेंकवा के कुचलवावे के प्रयास कइलस आ हाथी उनका पास आके उनकर अहित ना कइलस त उनका एक बेर फेर भगवान का महिमा पर भरोसा बढ़ गइल-
' भुजा बाँधि मेला करि डार्यो,
हस्ती कोटि मूंड मंहि मार्गों।
भाग्यौ हस्ती चासी मारी,
या मरलीधर की बलिहारी।
*****
हस्ती न तारे धरै ध्यान,बाके हृदय बसे भगवान।'
कबीर राम के 'सारंगपानि' कहके संबोधित करत के याचना करत बाड़ें कि हमरा के अभय पद के दान दिहल जाव-
'जौ जाचउँ तौ केवल राम।
कहै कबीर सुनि सारंगपानि,
देहु अभै पदु मांगउ दान।।'
ऊ अपना ईश्वर के अपना आँख में बसाके झाँप लेवे के चाहत बाड़न ताकि उनका अराध्य के केहू ना देख सके आ उनकर अराध्यो उनका सिवा केहू दोसरा के ना देखस-
'नैना अंतरि आवतू नैन झांपि तोहि लेउं।
ना हौं देखौं और कूं ना तोहे देखन देखीं।।'
निरगुन निराकार ब्रम्ह के उपासक कबीरदास सगुन साकार ब्रम्ह का अवतारी-लीलाधारी रूप के उपेक्षा आ नजरअंदाज करियो के पूरा तरह से मुक्त नइखन हो पावत। तब फेर बोलत बाड़ें-
'सगुन कहब त झूठ निरगुन कहल न जाय।
अगुन सगुन का बीच में कबिरा रहा भरमाय।।'
सम्प्रति:
लोकप्रिय पोस्ट
ए मुखियाजी! रउरा त सभकर थाह लगा गईनी। चलनी के चालल सूपवा के फटकारल अपना के बता गईनी ए मुखियाजी! रउरा त सभकर थाह लगा गईनी। ए मुखियाजी! रउआ त जेकरा-जेकरा दुअरा गईनी भात-भवदी के त छोडीं बातो-बतकही छोड़ा गईनी ए मुखियाजी! रउरा त सभकर थाह लगा गईनी। ए मुखियाजी! रउरा त हाथ जोरि के दाँत निपोर के सबका के बुड़बक बना गईनी बाबू-बरुआ के महाभारत कराके झड़ुअन वोट बहार गईनी ए मुखियाजी! रउरा त सभकर थाह लगा गईनी। ए मुखियाजी! रउरा त चापलुसन के वंस बढ़ा गईनी दुआरा के कुकुरन के भी बब्बर शेर बना गईनी ए मुखियाजी! रउरा त सभकर थाह लगा गईनी। ए मुखियाजी! रउरा त जेकरा से ना बात-बतकही ओकरो से घीघीआ गईनी ढोंढ़ा-मंगरू छेदी-झगरू से छनही मे लाट लगा गईनी ए मुखियाजी! रउरा त सभकर थाह लगा गईनी। ए मुखियाजी! रउरा त गली-नाली के का कहीं मुड़ेरवो भसा गईनी आवास के आसारा में त घरओ में जोन्हीं देखा गईनी ए मुखियाजी! रउरा त सभकर थाह लगा गईनी। सम्प्रति : उमेश कुमार राय ग्राम+पोस्ट - जमुआँव थाना- पीरो, जिला- भोजपुर (बिहार)
मोरी मईया जी
कर जोरि बिनती करीला सुरसती मोरी मईया जी हे वीणापाणि! होखीं ना सहईया मोरी मईया जी। अज्ञान के अन्हरवा अंबिका लिखत बा बरबदिया सुर- ताल मतिया के माई हो होखत बा दुरगतिया डूबत बिया नदिया बीचवा नईया मोरी मईया जी। हम मुरुख अज्ञानी बानी ज्ञान के ज्योति जला दीं हमरी जेठ जिनिगिया मईया सुंदर फूल खिला दीं हे माहमाया! परत बानी पईंयां मोरी मईया जी। आरे आंखि अछइत ए अम्बे! भईल बानी आन्हर भरल बा जिनिगिया में मईया खाली डील- डाबर दीं ना कुल्हि मरजवन के दवईया मोरी मईया जी।
जा ए भकचोन्हर: डॉ. जयकान्त सिंह 'जय'
जा ए भकचोन्हर, तोहरा बात बुझात नइखे ? ई 'भकचोन्हर' सब्द बिहार का राजनीति में हल्फा उठा देले बा। सब्दन के सटीक प्रयोग के लेके हम त बड़का भइया माननीय लालू प्रसाद यादव जी के गुनगान करे से ना थकीं। ई एके सब्दवा यू. पी. - बिहार का जनता के जना-जगा दिहलस कि लालू जी निरोग बाड़ें आ बहरी आ गइल बाड़ें। कांग्रेसी लोग उनका पर बमकल बा त कुछ भकुरन के भक भुला गइल बा। भाकुर के बहुबचन भकुरन। भाकुर मतलब उल्लू होला। अँजोर में एकर भक मतलब बुद्धि हेरा जाला आ उहो दिसा हीन उड़ान भरे लागेला। इहे हाल भादूर/बादूर मतलब चमगादड़ो के होला। अब आईं ए भकचोन्हर सब्द पर। ई भक आ चोन्हर दू सब्द का मेल से गजब खेल करेला। भक के मतलब होला बुद्धि। वाक्य प्रयोग से समुझीं - 'झट से हमार भक खुल गइल' माने हमार तुरते बुद्धि खुल गइल। आ चोन्हर मतलब चक्षु चाहे चोख (आँखि खातिर बंगला के सब्द) के अन्हराइल भा चोन्हिआइल। एह तरह से एकर अर्थ-अभिप्राय होला - ऐन वक्त पर अकिल गुम हो गइल। बुरबकाही के सिकार भइल। बुद्धि के चिहउनी लागल। देस, काल, परिवेस आ परिस्थिति के हिसाब से सही फैसला ना ले पावे वाला आदमी खातिर भकचोन्हर सब्द के बेव
bho_Deva bho_Deva awa_Deva bho_Deva hin_Deva awa_Deva awa_Deva awa_Deva bho_Deva mai_Deva awa_Deva bho_Deva bho_Deva mag_Deva unk kas_Deva awa_Deva unk hin_Deva bho_Deva bho_Deva bho_Deva unk bho_Deva kas_Deva npi_Deva san_Deva hin_Deva mag_Deva bho_Deva hin_Deva unk bho_Deva bho_Deva awa_Deva bho_Deva mai_Deva hin_Deva mai_Deva bho_Deva unk hin_Deva bho_Deva awa_Deva mai_Deva awa_Deva bho_Deva bho_Deva bho_Deva bho_Deva bho_Deva bho_Deva san_Deva mai_Deva bho_Deva awa_Deva bho_Deva mai_Deva bho_Deva